《秋晚杂书三十首》
元代·方回

屈子悼芙蓉，胡于木末采。
谁欤变秋树，水花俨高垲。
本非莲藕变，稍稍具姿彩。
厥植亦匪贞，朝泽暮已痗。
叔世尚浮卉，貌取实故萎。
吾庐百昌戕，一二此根在。
无奈儿女曹，爱之若芳茝。
曾不如荞穄，足用拯疲馁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。